b'\n_START_ARTICLE_\nNigel Mansell\n_START_SECTION_\nDirka\xc5\xa1ka kariera\n_START_PARAGRAPH_\nNigel Ernest James Mansell, bolj znan kot Nigel Mansell, je upokojeni angle\xc5\xa1ki dirka\xc4\x8d Formule 1, svetovni prvak tako v formuli 1 v sezoni 1992, kot tudi v ameri\xc5\xa1ki seriji CART v naslednji sezoni 1993. Je edini dirka\xc4\x8d v zgodovini, ki je bil aktualni prvak v obeh serijah hkrati ter prvi dirka\xc4\x8d, ki je osvojil naslov v seriji CART v svoji debitantski sezoni._NEWLINE_Njegova kariera v Formuli 1 je trajala 15 sezon, 2 sezoni pa \xc5\xa1e v seriji CART. \xc5\xa0e vedno ostaja najuspe\xc5\xa1nej\xc5\xa1i britanski dirka\xc4\x8d vseh \xc4\x8dasov glede na \xc5\xa1tevilo zmag v zgodovino formule 1, skupno pa je z 31 zmagami na \xc4\x8detrtem mestu. Pred njim so samo Michael Schumacher, Alain Prost in Ayrton Senna. Dolgoletni komentator Formule 1 (50 let) Murray Walker, ga je uvrstil med najbolj\xc5\xa1ih deset dirka\xc4\x8dev vseh \xc4\x8dasov, ob Gillesu Villeneuvu pa je znan kot dirka\xc4\x8d z najagresivnej\xc5\xa1im dirka\xc5\xa1kim slogom v zgodovini Formule 1.'